**Pavao Škoko Gavranović, univ. spec. pol.**

**V zadaća**

Kroz istraživanje provest će se analiza javnih politika EU s naglaskom na Europski strateški kompas, dosadašnji okvir, proces izmjena, novi prijedlog, i proces izrada preporuka. Zajedničke vanjska i sigurnosna politika EU (CFSP/ZVSP) koju sačinjava niz *policy* dokumenta i strategija koje definiraju vanjsku politiku EU, uključujući odluke o sigurnosnim misijama, diplomaciji i odnosima s trećim zemljama. Ključni dokumenti uključuju Ugovor o EU, Stratešku agendu i godišnje izvještaje o napretku. Nadalje obradit ću detaljno Europski strateški kompas, a riječ je o dokumentu koji je predstavljen 2021. godine, postavlja viziju za jačanje europske obrambene sposobnosti do 2030. godine. Uključuje strategije za jačanje suradnje između država članica, poboljšanje vojnog kapaciteta EU i odgovor na globalne prijetnje. Kao jedan od instrumenata koje EU koristi u međunarodnim odnosima razradit ću analizu učinaka europske razvojne i humanitarne pomoći. Ova politika obuhvaća načela i okvir za pružanje humanitarne pomoći i razvojne suradnje s partnerima izvan EU. Ključni dokumenti uključuju Europski konsenzus o razvoju, strategije za različite regije i godišnje izvještaje o humanitarnoj pomoći. Upravo o pogledu potonjeg nastaje taj drugi, regionalno orijentirani, segment istraživanja, a to je usporedna analiza s velikim N uz pomoć koje usporedba s državama južnog Kavkaza, Turskom (jedinom državom kandidatkinjom od promatranih), Bliskim istokom i Sjevernom Afrikom. Analiza politika EU prema tim državama stavit će naglasak na razvojnoj pomoći, sigurnosnoj suradnji (udio BDP-a za obranu, udio za unutarnju represiju, udio za ostale elemente sigurnosti), strateškim ciljevima EU u tim državama (na temelju službenih dokumenata) i usporedba sa strateškim ciljevima tih država s naglaskom na one usmjerene prema EU. Drugi dio istraživanja započet će s pregledom povijesnih odnosa počevši od ranih 2000. i pregled osnovnih razlika; demokratsko-autoritarno, razlike prema Dahlovim pretpostavkama za razvoj demokratskog društva (*Poliarhija: Participacija i opozicija* te *O demokraciji*), vjerske razlike, osnovna gospodarska obilježja; primarni/sekundarni/tercijarni/R&D investicije kao udio BDP-a.